**Zapisnik seje UO; 21. 3. 2018**

Prisotni: Janko Vodlan, Jernej Grad, Marcel Kogovšek, Andrej Čelesnik, Štefan Primožič, Jernej Južna, Aleš Janžekovič, Luka Skočir, Helena Kermauner, Matej Ogorevc.

0. Manjši zaplet glede začetka seje - pol članov predvidevalo ob 18h, druga polovica pa ob 19h. Seje se je začela ob 19h.

1. Pregled zapisnika prejšnje seje (31.1.2018). Člani so pregledali realizacijo sklepov prejšnje seje:

* Opravičilo PD Domžale zaradi neupoštevanja popusta pri spanju na Domžalskem domu z planinsko izkaznico in povračilo denarja. Sklep še ni bil uresničen, zadeve verjetno tudi ni uredil najemnik Lojze Ovijač. Sklep: Opravek prevzame Helena Kermauner.
* Nov ključ za društvene prostore za potrebe pobiranja članarine ob sredah še ni realiziran. Janko se je pri zavodu za šport pozanimal, treba je oddati vlogo za pridobitev novega ključa. Sklep: Opravek prevzame Jernej Južna.
* Ogrevanje na stenci: Luka Skočir je sporočil, da Matej Ogorevc dela na tem, ni pa še realizirano. Sklep: Opravek ostane Mateju, da ga čimprej realizira.

2. Kandidacijska lista in priprave na volitve:

* zaenkrat le ena prijava - Jernej Južna za voljenega člana za finance.
* Sklep: Volilni občni zbor društva bo v petek 20.4. ob 18h v sejni sobi.
* Sklep:Rok za oddajo kandidature je 15.4., prijava se lahko oddana samo pisno na email: info@pdd.si
* Sklep: Vsem članom se pošlje vabilo za oddajo kandidature preko emaila.
* Sklep: Potrjevanje kandidacijske liste se opravi na seji UO v sredo 18.4. Ob 19h.

3. Občni zbor 2018

* Sklep: Ostane enako kot je bilo dogovorjeno februarja. Vodenje zbora prevzame Štefan Primožič, v delovnem predsedstvu še Tone Bakšič in Marcel Kogovšek. Prezentacije zbere in na zboru predstavi Matej Ogorevc, za hrano poskrbita Alma Novljan in Jernej Grad, vabila uredi in natisne Helena Kermauner, pošlje Jernej Južna, ki opravi tudi rezervacijo sejne sobe.

4. ŠPO

* Seznanitveni sklep: ŠPO ima novega načelnika Aleš Janžekovič.
* Aleš Janžekovič predlaga izplačilo denarnih nagrad/božičnice trenerjem kot motivacija za opravljanje dela za naprej. Sklep: denarno nadomestilo ni primerno in UO tega ne podpira, je pa primerna nagrada motivacijski vikend oz. plačana aktivnost (primer novoletna seja MO, morske priprave na tabor MO, zaključek AO).

5.  Razno

* Na razpis občine Domžale za prenovo športnih objektov je Janko Vodlan oddal prazno prijavo, da nismo zamudili roka. Sklep: Jernej Grad pripravi projekt in se ga vključi ko/če bomo pozvani za dopolnilo prijave.
* Aleš Janžekovič predstavi idejo nove plezalne stence v Domžalah v prostorih Domžalskega doma, bivše knjižnice. Potencial je velik, vendar glede na velikost bi bil edini možen investitor Občina oz. Zavod za Šport. Objekt je trenutno v fazi priprav na energetsko prenovo zato bi bilo treba pohiteti. Sklep: Na občini je treba čimprej predstaviti projekt in ponuditi strokovno sodelovanje. [KDO?]
* Občina Domžale 18.4. V Češminovem parku organizira tradicionalni predstavitveni sejem "Spoznajmo se, praznujmo skupaj". PD Domžale smo vabljeni k sodelovanju. Sklep: PD Domžale se priključi akciji, Matej Ogorevc poskrbi za najem plezalne stene, Aleš Janžekovič poskrbi za ekipo, ki bo  na mestu.
* Dobili smo poziv za sodelovanje pri akciji "Gremo v hribe za Botrstvo". Akcija bi se na Domžalskem domu odvijala 24.5., najemnik Lojze Ovijač je že izrazil podporo sodelovanju. Sklep: Akciji se pridružimo.
* Matej Ogorevc je predstavil prošnjo treh članov AO za sofinanciranje odprave v Peru, več trenutno ni znanega, planirana izvedba je junij 2018. Sklep: Zaenkrat UO v tej sestavi sredstev en odobri.
* Helena Kermauner predstavi akcijo "Pohod ob reki, ki povezuje". Datum j bo 9.6. Izrazi tudi pomanjkanje tiskovin, ki bi jih lahko delili obiskovalcem. Sklep: Akcijo podremo in pozdravljamo. Sklep: Matej Ogorevc aktivira Majo Šuštar za pripravo zgibanke o PD Domžale, predviden format je A4, 3 prepognjen, tiska se lahko v 2000 izvodih.
* Heleno zanima dogajanje glede MDO in zakaj UO ni seznanjen s tem. Janko odgovarja, da do sedaj ni bilo nikoli interesa in da zato ni o tem obveščal UO-ja.
* Aleš Janžekovič se obveže, da bo pripravil nov seznam članov Enote za reševanje z višin.
* Matej Ogorevc izrazi pripravljenost članov AO, da ponovimo organizacijo tekme v lednem plezanju decembra 2018. Predstavi tudi idejo, da bi dogodek združili s praznovanjem 70. obletnice društva. Mnenja so tukaj deljena, sklep o združitve ni sprejet.

Seja se je zaključila ob 21h.

Zapisnikar: Jernej Južna